**Százhalombatta Város Önkormányzata Képviselő-testületének 3/2025. (III.27.) önkormányzati rendelete**

**az Önkormányzat által fenntartott intézmények keretében történő, személyes gondoskodást nyújtó szolgáltatásokról szóló 13/2007. (VI.13.) Ör. sz. rendelet módosításáról**

[1] Százhalombatta Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) és (2) bekezdéseiben foglalt felhatalmazás alapján, az Alaptörvény 32. cikk (1) bekezdés a.) pontjában,

[2] valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés és (8) a) pontjában meghatározott feladatkörében eljárva a következőket rendeli el:

**1. §**

Az Önkormányzat által fenntartott intézmények keretében történő, személyes gondoskodást nyújtó szolgáltatásokról szóló 13/2007. (VI.13.) önkormányzati rendelet 4. §-a helyébe a következő rendelkezés lép:

**„4. §**

(1) Az étkeztetés intézményi térítési díja 1 860 Ft/nap/fő, amennyiben az ételadag kiszállításra kerül 2 205 Ft/nap/fő.

(2)

(3)

(4) Az étkeztetés jogosultsági feltételeire a következő szempontok az irányadók különösen: aki nyugdíjas koránál, egészségi állapotánál, fogyatékosságánál, pszichiátriai-vagy szenvedélybetegségénél, hajléktalanságánál fogva mozgásában, életvitelében, önellátási képességében részben vagy egészben akadályoztatva, korlátozva van. A fogyatékosságra, pszichiátriai-vagy szenvedélybetegségre vonatkozóan megfelelő orvosi igazolás, vagy arra tekintettel folyósított ellátás bizonyítására alkalmas dokumentum kérelemhez való csatolása szükséges. A hajléktalanságra vonatkozóan a hajléktalan-ellátásokat nyújtó szervezet javaslata, szociális helyzet igazolására családgondozói javaslat, a munkanélküliség igazolására az illetékes közigazgatási szerv által kiállított igazolás vagy a munkanélküliség alapján folyósított pénzbeli ellátásról szóló dokumentum szükséges.”

**2. §**

Az Önkormányzat által fenntartott intézmények keretében történő, személyes gondoskodást nyújtó szolgáltatásokról szóló 13/2007. (VI.13.) önkormányzati rendelet 9. §-a helyébe a következő rendelkezés lép:

**„9. §**

(1) A házi segítségnyújtás - szociális segítés számított intézményi térítési díja: 3855 Ft/óra. A házi segítségnyújtás - személyi gondozás számított intézményi térítési díja: 3855 Ft/óra.

(2)

(3)”

**3. §**

Az Önkormányzat által fenntartott intézmények keretében történő, személyes gondoskodást nyújtó szolgáltatásokról szóló 13/2007. (VI.13.) önkormányzati rendelet 15. §-a helyébe a következő rendelkezés lép:

**„15. §**

(1) Az idősek nappali ellátásában a számított intézményi térítési díj összege – étkezés igénybe vétele nélkül – : 4 270 Ft /nap/fő.

(2) Az intézményi térítési díj összege az (1) bekezdés esetében a térítési díj 0%-a, azaz 0,- Ft/nap/fő.”

**4. §**

Az Önkormányzat által fenntartott intézmények keretében történő, személyes gondoskodást nyújtó szolgáltatásokról szóló 13/2007. (VI.13.) önkormányzati rendelet 19. §-a helyébe a következő rendelkezés lép:

**„19. §**

(1) Az időskorúak átmeneti gondozóházában a számított intézményi térítési díj összege: 15 020 Ft/nap/fő, azaz 450 600 Ft/hó/fő.

(2) Az intézményi térítési díj összege 7 645 Ft/nap/fő, azaz 229 350 Ft/hó/fő azzal, hogy nem haladhatja meg a Szt. vonatkozó rendelkezéseiben foglaltak alapján kiszámított mértéket.”

**5. §**

Az Önkormányzat által fenntartott intézmények keretében történő, személyes gondoskodást nyújtó szolgáltatásokról szóló 13/2007. (VI.13.) önkormányzati rendelet 20/A. §-a helyébe a következő rendelkezés lép:

**„20/A. §**

(1) Ha az életkoruk, egészségi állapotuk, valamint szociális helyzetük miatt a rászorult személyekről az alapszolgáltatások keretében nem lehet gondoskodni, a rászorultakat állapotuknak és helyzetüknek megfelelő szakosított ellátási formában kell gondozni.

(2) A szakosított ellátási formákat igénybe vevő személyek ellátásáról, az állapotuk változásáról, valamint a részükre biztosított gondozási, terápiás, valamint ápolási, illetve egyéb szolgáltatások tartalmáról - a külön jogszabályban meghatározott tartalommal - gondozási tervet kell készíteni.

(3) Az időskorúak tartós bentlakást biztosító ellátásával az önmaguk ellátására nem, vagy csak folyamatos segítséggel képes személyek napi legalább háromszori étkeztetéséről, szükség szerint ruházattal, illetve textíliával való ellátásáról, mentális gondozásáról, a külön jogszabályban meghatározott egészségügyi ellátásáról kell gondoskodni, feltéve, hogy ellátásuk más módon nem oldható meg.

(4) Az időskorúak tartós bentlakásos otthonában a számított intézményi térítési díj összege: 20 645 Ft/nap/fő, azaz 619 350 Ft/hó/fő.

(5) Az intézményi térítési díj 10 045 Ft/nap/fő, azaz 301 350 Ft/hó/fő azzal, hogy nem haladhatja meg a Szt. vonatkozó rendelkezéseiben foglaltak alapján kiszámított mértéket.

(6) Az időskorúak tartós bentlakásos otthonában valamennyi férőhely vonatkozásában 2025. április 1-jétől az egyszeri fizetendő belépési hozzájárulás mértéke 900 000 Ft/fő.”

**6. §**

Ez a rendelet 2025. április 1-jén lép hatályba.

Százhalombatta, 2025. március 27.

**Dr. Turbucz Sándor Vezér Mihály Ph.D.**

címzetes főjegyző polgármester

Kihirdetési záradék:

E rendelet kihirdetve a Polgármesteri Hivatal Hirdetőtábláján 2025. március 27-én.

Dr. Turbucz Sándor

címzetes főjegyző

Részletes indokolás

**Az 1. §-hoz**

Az étkezési intézményi térítési díjat aktualizálja.

**A 2. §-hoz**

A házi segítségnyújtás-szociális segítés, valamint a házi segítségnyújtás-személyi gondozás számított intézményi térítési díját aktualizálja.

**A 3. §-hoz**

Az idősek nappali ellátásában az intézményi térítési díjat aktualizálja.

**A 4. §-hoz**

Az időskorúak átmeneti gondozóházában történt ellátás intézményi térítési díját, annak számítását aktualizálja.

**Az 5. §-hoz**

Az időskorúak tartós bentlakásos otthona keretében történt ellátás intézményi térítési díját és annak számítását aktualizálja.

**A 6. §-hoz**

Hatályba léptető rendelkezést tartalmazza.

**ELŐZETES HATÁSVIZSGÁLATI LAP**

**Százhalombatta Város Önkormányzata**

**Képviselő-testületének**

**az Önkormányzat által fenntartott intézmények keretében történő, személyes gondoskodást nyújtó szolgáltatásokról szóló 13/2007. (VI. 13.) önkormányzati rendelet módosításához**

(a jogalkotásról szóló 2010. évi CXXX. törvény 17. § - a alapján)

A tervezett jogszabály várható következményei különösen

1. **társadalmi hatásai:**

Aktualizálásra kerülnek a szociális ellátások díjai jogszabályi előírások keretében. A rendelet igazodik a szociális igazgatásról és szociális ellátásokról szóló 1993. évi III. törvény 45. §-ban foglalt szabályozásához.

1. **gazdasági hatásai:**

A meghozott intézkedéseknek gazdasági hatása van, a térítési díjak emelése következtében a nő bevétel.

1. **költségvetési hatásai**

A meghozott intézkedéseknek költségvetési hatása van, a térítési díjak emelése következtében nő a bevétel.

1. **környezeti következményei**

Nincs számottevő hatása.

1. **egészségügyi következményei**

Nincs számottevő hatása.

1. **adminisztratív terheket befolyásoló hatásai**

Nincs számottevő hatása.

1. **megalkotásának szükségessége:**

A rendelet áttekintése, aktualizálása, magasabb jogszabályi rendelkezéseknek való megfeleltetése.

1. **a jogalkotás elmaradásának várható következményei:**

Igénybevétel jogosultságának tisztázatlanságával a címsor szerinti állami támogatás elmaradása.

1. **alkalmazásához szükséges személyi, szervezeti, tárgyi és pénzügyi feltételek:**

E feltételek rendelkezésre állnak.

**Dr. Turbucz Sándor**

**címzetes főjegyző**